ลืมกินยาคุม3เม็ดในสัปดาแรกแต่กินเม็ดที่3ไปตอนนี้ก่อกินยาครบ21เม็ด ครบ7วันประจำเดือนก่อไม่มาซื้อที่ตรวจมาตรวจก่อขึ้นขีดเดียวจะท้องไหมค่ะ
สวัสดีค่ะ โดยปกติ หากลืมทานยาคุมกำเนิดไป 3 วัน (ในช่วง 7 เม็ดแรก) เมื่อนึกขึ้นได้ ก็ให้รีบทานไปทันที 1 เม็ด และทานเม็ดที่ต้องทานในวันนั้นต่อตามเวลาเดิมปกติ ซึ่งจะเท่ากับต้องทานไป 2 เม็ดในวันนั้นที่นึกได้ หลังจากนั้น ก็ให้ทานวันละ 1 เม็ดตามเวลาเดิมปกติต่อไป และในช่วง 7 วันนับจากวันที่ได้ลืมทานยา ก็ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ใหม่ก่อนค่ะ หรือหากได้มีเพศสัมพันธ์ไปแล้วในช่วงที่ลืมทานยา ก็ควรทานยาคุมฉุกเฉินร่วมไปด้วยอย่างไรก็ตาม หากทานยาคุมกำเนิดจนครบ 21 เม็ด และเว้นระยะไป 7 วันแล้ว ไม่มีประจำเดือนมา และได้ตรวจหาการตั้งครรภ์อย่างถูกต้อง แล้วพบขึ้นเพียง 1 ขีด ก็แสดงว่าไม่น่ามีการตั้งครรภ์เกิดขึ้นค่ะ โดยอาจเกิดจากผลของฮอร์โมนจากยา ที่ทำให้เยื่อบุโพรงมดลูกฝ่อบางลง จึงไม่มีประจำเดือนมา แนะนำให้เริ่มทานยาคุมแผงใหม่ต่อไปได้เลย แต่ทั้งนี้ อาจต้องลองตรวจซ้ำอีกครั้งหลังจากนี้ (หากวันที่มีเพศสัมพันธ์ครั้งสุดท้ายนั้น ยังไม่เกิน 2 สัปดาห์) เพราะอาจยังเร็วไปที่จะตรวจพบก็ได้ค่ะ